recursal/SuperWikiNEXT-32B huggingface dataset:
**গংগাচড়া মহিলা ডিগ্রী কলেজ** রংপুর জেলার গংগাচড়া উপজেলার একটি ডিগ্রী মহাবিদ্যালয়। কলেজটি উপজেলার একমাত্র নারী শিক্ষার উচ্চ বিদ্যাপিঠ।

ইতিহাস
------

গংগাচড়া উপজেলার নারী শিক্ষার একমাত্র ডিগ্রী কলেজ ‘গংগাচড়া মহিলা ডিগ্রী কলেজ’। এলাকার ২৫ জন ব্যক্তি নারী শিক্ষার উচ্চতর ক্ষেত্রে ঘাটতি কমাতে ১৯৯৭ সালে প্রথমে ইন্টারমেডিয়েট পর্যন্ত চালু করে। বিজ্ঞান ও মানবিক শাখায় ছাত্রী ভর্তি হয়। প্রথম ৮-৯-১৯৯৮ সালে নিবন্ধ পায়। বর্তমানে বিজ্ঞান, মানবিক ও কমার্স বিষয়ে ইন্টার ও ডিগ্রীতে পাঠদান করা হয়। প্রথমে বাঁশ, টিন দিয়ে তৈরী ঘরে কার্যক্রম শুরু হয়। প্রায় ২ একর জমির উপর রয়েছে চারতলা একাডেমিক ভবনসহ চারটি ভবন। এ মহাবিদ্যালয়টি স্থাপনে যারা অবদান রেখেছেন তাদের মধ্যে মজিবর রহমান প্রামাণিক , আবুল হসেন ফটিক, হাজী রফিকুল ইসলাম, মোঃ রুহুল আমিন, আব্দুল হাকিম, ক্ষিতিশ চন্দ্র প্রমুখের উদ্যগে এই কলেজ প্রতিষ্ঠিত হয়। কলেজের প্রতিষ্ঠাতা অধ্যক্ষ ছিলেন আনিসুর রহমান। কলেজটি গংগাচড়া উপজেলা বাজারের উত্তর পারশ্বে অবস্থিত। কলেজটি এমপিও ভুক্ত। এমপিও কোড নং-৯১০২০৩৩১০২। কলেজ কোড-৩২৪০।

প্রশাসনিক ইউনিট
---------------

সুযোগ্য গভর্ণিবডি ও একজন অধ্যক্ষের পরিচালনায় বিদ্যালয়টি পরিচালিত হচ্ছে।

ফলাফল
-----

২০১৩ সালের এইচএসসি পাবলিক পরীক্ষায় ৮১% এবং ২০১১ সালে ৫৮% ছাত্রী পাশ করে।

পোশাক
-----

সাদা পায়জামা, সাদা কামিজ, সাদা ওড়না ও সাদা জুতা। প্রতিষ্ঠানের আইডি কার্ড সাথে থাকা আবশ্যক।

অন্যান্য
--------

এখানে রয়েছে বিজ্ঞান শিক্ষার্থর জন্য ল্যাবরেটরি, কম্পিউটার ল্যাব, বিশাল খেলাধুলার মাঠ। ছাত্রীদের পরিবহনের জন্য রয়েছে একটি বাস।

তথ্যসূত্র
---------

1. ↑  "গংগাচড়া উপজেলা"। সংগ্রহের তারিখ ২০২১-০৬-১৫।
2. ↑  ২০০৫, সুনিকেত (২০০৫)। *সুনিকেত ২০০৫*। গংগাচড়া: গংগাচড়া মহিলা ‍ডিগ্রী কলেজ। পৃষ্ঠা ৩৯।
3. ↑  ২০০৫, সুনিকেত (২০০৫)। *সুনিকেত ২০০৫*। গংগাচড়া: গংগাচড়া মহিলা ‍ডিগ্রী কলেজ। পৃষ্ঠা ৩৯।
4. ↑  "গংগাচড়া উপজেলা"। সংগ্রহের তারিখ ২০২১-০৬-১৫।
5. ↑  "গংগাচড়া উপজেলা"। সংগ্রহের তারিখ ২০২১-০৬-১৫।
6. ↑  "গঙ্গাচড়া মহিলা ডিগ্রি কলেজে রাঙ্গার বাস উপহার"। *উত্তর বাংলা*। সংগ্রহের তারিখ ২০২১-০৬-১৫।
একই নামের অন্য ব্যক্তিদের নিবন্ধের জন্য মোহাম্মদ মাহবুবুর রহমান (দ্ব্যর্থতা নিরসন) দেখুন।

**মোহাম্মদ মাহবুবুর রহমান** (জন্ম: ১৯৬৪) একজন বাংলাদেশী চিকিৎসক। তিনি একজন হেমাটোলজিস্ট এবং খুলনায় প্রতিষ্ঠিত শেখ হাসিনা মেডিকেল বিশ্ববিদ্যালয়ের প্রথম উপাচার্য।

প্রারম্ভিক জীবন ও শিক্ষা
------------------------

মোহাম্মদ মাহবুবুর রহমান ১৯৬৪ সালে গোপালগঞ্জের মুকসুদপুর উপজেলার গোপালপুর গ্রামে জন্মগ্রহণ করেন।

তিনি খুলনা জিলা স্কুল থেকে ১৯৭৮ সালে এসএসসি এবং খুলনার সরকারি বি এল কলেজ থেকে ১৯৮০ সালে এইচএসসি পাস করেন। তিনি ঢাকা মেডিকেল কলেজ (ঢামেক) থেকে ১৯৮৭ সালে এমবিবিএস ডিগ্রি লাভ করেন। ছাত্র জীবনে তিনি সন্ধানীর রক্তদান কর্মসূচির সাথে সক্রিয়ভাবে জড়িত ছিলেন। ডা. মাহবুব ১৯৯৫ সালে বাংলাদেশ কলেজ অব ফিজিশিয়ানস এন্ড সার্জনস (বিসিপিএস) থেকে হেমাটোলজি বিষয়ে দেশের তৃতীয় ব্যক্তি হিসেবে এফসিপিএস ডিগ্রি অর্জন করেন।

কর্মজীবন
--------

মোহাম্মদ মাহবুবুর রহমান অষ্টম বিসিএস পরীক্ষায় উত্তীর্ণ হয়ে সরকারি চাকরিতে যোগদান করেন। কর্মজীবনে তিনি বিভিন্ন গুরুত্বপূর্ণ পদে দায়িত্ব পালন করেছেন। দেশের স্বাস্থ্যসেবা ও চিকিৎসা পেশার উন্নয়নে তার বিশেষ ভূমিকা রয়েছে।

মাহবুব দীর্ঘদিন জাতীয় ক্যান্সার গবেষণা ইনস্টিটিউট ও হাসপাতালের হেমাটোলজি বিভাগের বিভাগীয় প্রধান হিসেবে দায়িত্ব পালন করেন।

মোহাম্মদ মাহবুবুর রহমান ২০২১ সালের ২৯ এপ্রিল পরবর্তী চার বছরের জন্য শেখ হাসিনা মেডিকেল বিশ্ববিদ্যালয়ের উপাচার্য হিসেবে নিয়োগ লাভ করেন এবং ৩ মে বিশ্ববিদ্যালয়টির প্রথম উপাচার্যের দায়িত্বভার গ্রহণ করেন।

সদস্যপদ
-------

মাহবুবুর রহমান বিভিন্ন পেশাজীবী সংগঠনের সক্রিয় সদস্য। তিনি হেমাটোলজি সোসাইটি অব বাংলাদেশের জীবন সদস্য এবং সোসাইটির সাধারণ সম্পাদক ও সভাপতির দায়িত্ব পালন করেন।

পুরস্কার ও সম্মাননা
-------------------

চিকিৎসা বিজ্ঞানে অসামান্য অবদান রাখার স্বীকৃতি স্বরূপ তিনি ২০১২ সালে যুক্তরাষ্ট্র থেকে সম্মানসূচক এফএসিপি এবং ২০১৪ সালে যুক্তরাজ্য হতে এফআরসিপি ফেলোশিপ অর্জন করেন।

তথ্যসূত্র
---------

1. ↑  "খুলনার শেখ হাসিনা মেডিকেল বিশ্ববিদ্যালয়ে ভিসি নিয়োগ"। *দৈনিক ইনকিলাব*। ৩০ এপ্রিল ২০২১। ৯ জুলাই ২০২১ তারিখে মূল থেকে আর্কাইভ করা। সংগ্রহের তারিখ ৩ জুলাই ২০২১।
2. 1 2  "মুকসুদপুরে কৃতি সন্তান খুলনা শেখ হাসিনা মেডিকেল বিশ্ববিদ্যালয়ে ভিসি হলেন"। *সময়ের চোখ*। ৯ মে ২০২১। ৯ জুলাই ২০২১ তারিখে মূল থেকে আর্কাইভ করা। সংগ্রহের তারিখ ৩ জুলাই ২০২১।
3. 1 2  "শেখ হাসিনা মেডিকেল বিশ্ববিদ্যালয়, খুলনা এর প্রথম উপাচার্য হিসেবে নিয়োগ পেলেন অধ্যাপক ডা. মোহাম্মদ মাহবুবুর রহমান"। *হেমাটোলজি সোসাইটি অব বাংলাদেশ*। ২৯ এপ্রিল ২০২১। সংগ্রহের তারিখ ৩ জুলাই ২০২১।
4. ↑  "খুলনার শেখ হাসিনা মেডিকেল বিশ্ববিদ্যালয়'র ভিসি অধ্যাপক ডা. মাহবুবুর রহমান"। *দৈনিক আলোকিত ভোর*। ৩০ এপ্রিল ২০২১। ৯ জুলাই ২০২১ তারিখে মূল থেকে আর্কাইভ করা। সংগ্রহের তারিখ ৩ জুলাই ২০২১।
**মোহাম্মদ মিন্টু শেখ** (জন্ম: ২৯ জানুয়ারি ১৯৯০; **মিন্টু শেখ** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন।

২০০৯–১০ মৌসুমে, বাংলাদেশী ক্লাব ফেনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। পরবর্তী মৌসুমে তিনি ঢাকা আবাহনীতে যোগদান করেছেন। ঢাকা আবাহনীতে মাত্র ১ মৌসুম অতিবাহিত করার পর পুনরায় ফেনীর সাথে চুক্তি স্বাক্ষর করেছেন। পরবর্তীকালে, তিনি ঢাকা মোহামেডানের হয়ে খেলেছেন।

২০১০ সালে, মিন্টু বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৬ ম্যাচে অংশগ্রহণ করেছেন। দলগতভাবে, মিন্টু এপর্যন্ত ১টি শিরোপা জয়লাভ করেছেন, যা তিনি ঢাকা আবাহনীর হয়ে জয়লাভ করেছেন।

প্রারম্ভিক জীবন
---------------

মোহাম্মদ মিন্টু শেখ ১৯৯০ সালের ২৯শে জানুয়ারি তারিখে বাংলাদেশের মাগুরায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০১০ সালের ১৬ই জানুয়ারি তারিখে, মাত্র ১৯ বছর ১১ মাস ১৯ দিন বয়সে, মিন্টু তাজিকিস্তানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে মিন্টু সর্বমোট ৩ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| বাংলাদেশ | ২০১০ | ৩ | ০ |
| ২০১১ | ৩ | ০ |
| সর্বমোট | ৬ | ০ |

তথ্যসূত্র
---------

1. ↑  "Tajikistan vs. Bangladesh (1:2)"। *ন্যাশনাল-ফুটবল-টিমস* (ইংরেজি ভাষায়)। সংগ্রহের তারিখ ১৩ এপ্রিল ২০২১।

বহিঃসংযোগ
---------

* সকারওয়েতে মোহাম্মদ মিন্টু শেখ (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে মোহাম্মদ মিন্টু শেখ (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে মোহাম্মদ মিন্টু শেখ (ইংরেজি) উইকিউপাত্তে এটি সম্পাদনা করুন
প্রাচীন রোমান সিনেট
রোমান কনসাল, রোমান প্রজাতন্ত্রের সর্বোচ্চ নির্বাচিত রাজনৈতিক প্রতিষ্ঠান (৫০৯ থেকে ২৭ খ্রীস্টপূর্বাব্দ) এবং প্রাচীন রোমানরা কনসালকে সর্বোচ্চ স্তরের (জন অফিসের একটি উচ্চপদস্থ ক্রম) বলে মনে করতেন।

প্রতি বছর, রোমের নাগরিকরা এক বছরের মেয়াদে যৌথভাবে কাজ করার জন্য দুজন কনসাল নির্বাচিত করতেন। কনসালরা প্রতি মাসে পালাক্রমে নিয়ন্ত্রণ করতেন, এবং একজন কনসালের নিয়ন্ত্রণ রোমান, ইতালি এবং প্রদেশের উপর প্রসারিত ছিল। তবে, সাম্রাজ্য (খ্রীষ্টপূর্ব ২৭ সনে) প্রতিষ্ঠার পর, কনসাল শুধুমাত্র রোমের প্রজাতন্ত্রের প্রতীকী প্রতিনিধিতে পরিনত হয় এবং সামান্য ক্ষমতা ও কর্তৃত্ব লাভ করে, সম্রাট সর্বোচ্চ ক্ষমতার অধিকারী হয়ে ওঠেন।

ইতিহাস
------

সিনেট প্রাচীন রোমান সম্রাজ্যের একটি রাজনৈতিক প্রতিষ্ঠান ছিল। সেনেট শব্দটি লাতিন শব্দ সেনেক্স থেকে উদ্ভূত, যার অর্থ "বৃদ্ধা"; এই শব্দটির অর্থ "প্রাচীনদের সমাবেশ"। প্রাগৈতিহাসিক ইন্দো-ইউরোপীয়রা যারা খ্রিস্টপূর্ব ৭৫৩ খ্রিস্টাব্দে রোমের কিংবদন্তি প্রতিষ্ঠার আগে ইটালিতে বসতি স্থাপন করেছিল  তাদের উপজাতি সম্প্রদায়ের মধ্যে কাঠামোবদ্ধ করা হয়েছিল,  এবং এই সম্প্রদায়ের মধ্যে প্রায়শই উপজাতি প্রবীনদের একটি অভিজাত বোর্ড অন্তর্ভুক্ত ছিল। 

শেষ কিংবদন্তি ইট্রাসকান রাজা, রোমান রাজত্বের শেষের দিকের একজন নির্মম শাসক, তারকুইন দ্যা প্রাউডের বিতাড়নের পর রাষ্ট্রের বেশিরভাগ ক্ষমতা ও কর্তৃত্বই আনুষ্ঠানিকভাবে নতুন প্রতিষ্ঠিত কনসাল পদের উপর দেওয়া হয়েছিল। নেতৃত্বের এই পরিবর্তন আসে যখন রাজার পুত্র, সেক্সটাস তারকুইনিয়াস সম্ভ্রান্ত রোমান পরিবারের স্ত্রী ও মেয়েকে ধর্ষণ করে। লুসিয়াস জুনিয়াস ব্রুটাসের নেতৃত্বাধীন রোমান সম্ভ্রান্তদের একটি দল এবং রোমান সেনাবাহিনী ৫০৯ খ্রীস্টপূর্বাব্দে রোম থেকে তারকুইনিয়াস ও তার পরিবারকে বহিষ্কার করে। মূলত, কলসালরা প্রধান সেনাধ্যক্ষ হিসাবে তাদের দায়িত্ব পালন করেন বলে তাদের প্রেটরস ("নেতা") বলা হয়ে থাকে। কমপক্ষে ৩০০ খ্রীস্টপূর্বাব্দ থেকে কনসাল উপাধিটি ব্যবহার করা হচ্ছে। প্রাচীন লেখকরা কনসাল শব্দটি নিয়েছেন ল্যাটিন ক্রিয়াপদ কনসুলেটর থেকে, যার অর্থ "পরামর্শ নেওয়া", কিন্তু এটি সম্ভবত পরবর্তীকালে যোগ হয়েছে, [2] যা সম্ভবত এসেছে কন এবং সাল থেকে, "একসাথে" বা con এবং sell/seld থেকে, যার অর্থ "একসঙ্গে বসা" বা "পরবর্তী"। গ্রিক ভাষায়, উপাধিটি এসেছে στρατηγὸς ὕπατος,
strategos hypatos ("সর্বোচ্চ সর্বাধিনায়ক") থেকে, এবং পরে শুধুমাত্র ὕπατος হিসাবে।

রোমানদের মতানুসারে খ্রীষ্টপূর্ব ৫০৯ সন থেকে 
ঐতিহ্যপূর্ণ প্রজাতান্ত্রিক প্রতিষ্ঠান রুপে কনসালের উদ্ভব হয়েছিল, কিন্তু খ্রীষ্টপূর্ব পঞ্চম শতাব্দী পর্যন্ত এর উত্তরাধিকার বজায় ছিল না। খ্রীষ্টপূর্ব ৪৪০ নাগাদ প্রতিষ্ঠানটি কনসালার ট্রিবিউনের প্রতিষ্ঠার সাথে প্রায়ই পরিবর্তিত হয়, যখনই রাষ্ট্রের সামরিক প্রয়োজন বেড়ে যেত, তখনই নির্বাচন করে একধিক কনসাল নিযুক্ত করা হত। খ্রীস্টপূর্ব ৩৬৭/৬৬ সালে বিলুপ্ত হওয়ার আগে পর্যন্ত এর স্থানটি নিদিষ্ট ছিল।

তথ্যসূত্র
---------

1. ↑  Abbott, 3
2. ↑  Abbott, 1
3. ↑  Abbott, 12
**বিজনেস ফর পিস অ্যাওয়ার্ড** নরওয়ের অসলোতে বিজনেস ফর পিস ফাউন্ডেশনের একটি পুরস্কার। ২০০৭ সালে এ সংস্থাটি প্রতিষ্ঠিত হয়। ২০০৯ সাল থেকে সংস্থাটি বিজনেস ফর পিস অ্যাওয়ার্ড প্রদান করে আসছে। ব্যবসায়ের ক্ষেত্রে ব্যবসায়ে নৈতিকতা ও সামাজিক দায়বদ্ধতার স্বীকৃতিস্বরূপ এ পুরস্কার দেয়া হয়। ২০০৯ সালে এ পুরস্কার পান ইউএস ইলেক্ট্রিকের প্রধান জেফরি আর ইমেল্ট, ২০১০ সালে টাটা গ্রুপের চেয়ারম্যান রতন টাটা এবং ২০১২ সালে বাংলাদেশের ব্যবসায়ী লতিফুর রহমান।

শান্তিতে নোবেল বিজয়ী ও জাতিসংঘের সাবেক মহাসচিব কফি আনানের সত্যায়নের মাধ্যমে এ অ্যাওয়ার্ড দেওয়া শুরু হয়। অনেক নোবেল বিজয়ী ইতিমধ্যে এ অ্যাওয়ার্ড মনোনয়ন ও পুরস্কার বিতরণের সঙ্গে যুক্ত হয়েছেন। শান্তি ও অর্থনীতিতে নোবেল বিজয়ীদের একটি স্বতন্ত্র ও স্বাধীন কমিটি এ পুরস্কার কারা পাবেন তা নির্ধারণ করে থাকেন। বিজনেস ফর পিস ফাউন্ডেশন এ পুরস্কারের জন্য কিছু মানদণ্ড দিয়েছে।

এছাড়াও বিজনেস ফর পিস অ্যাওয়ার্ডে যারা সম্মানিত হয়েছেন তারা হলেন ভারতের বিখ্যাত টাটা গ্রুপের চেয়ারম্যান রতন টাটা, মালয়েশিয়ার ওয়াইটিএল করপোরেশনের ব্যবস্থাপনা পরিচালক (এমডি) ফ্রান্সিস ইয়োহ, যুক্তরাষ্ট্রের জেনারেল ইলেকট্রিকের চেয়ারম্যান ও সিইও (প্রধান নির্বাহী) জেফরি আর ইমেল্ট, সুইডেনের আইকেইএর প্রধান নির্বাহী এন্ডার্স ডালভিগ, চীনের সানটেক পাওয়ারের (বিশ্বের সর্ববৃহৎ সৌরবিদ্যুৎ উৎপাদন কৌশল তৈরির প্রতিষ্ঠান) চেয়ারম্যান ও প্রধান নির্বাহী জেন গ্রং শি।
**ট্রেভর রেমন্ড গ্রিপার** (ইংরেজি: Trevor Gripper; জন্ম: ২৮ ডিসেম্বর, ১৯৭৫) সলসবারি এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯৯ থেকে ২০০৪ সময়কালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে মাতাবেলেল্যান্ড ও ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন **ট্রেভর গ্রিপার**।

প্রথম-শ্রেণীর ক্রিকেট
---------------------

বিদ্যালয়ের ছাত্র অবস্থাতেই উদ্বোধনী ব্যাটসম্যান হিসেবে খেলতেন। একবার ইংল্যান্ড এ দলের বিপক্ষে ২৬৩ মিনিট ক্রিজ আঁকড়ে থেকে ২৮ রান তুলেছিলেন। বেশ দেরীতে নিজেকে উপযোগী করে তুলেন। ১৯৯৬-৯৭ মৌসুম থেকে ২০০৫ সাল পর্যন্ত ট্রেভর গ্রিপারের প্রথম-শ্রেণীর খেলোয়াড়ী জীবন চলমান ছিল।

১৯৯৯-২০০০ মৌসুমে জেডসিইউ সভাপতি একাদশের সদস্যরূপে সফররত অস্ট্রেলিয়া একাদশের বিপক্ষে অর্ধ-শতরানের ইনিংস খেলে দল নির্বাচকমণ্ডলীর নজর কাড়েন। অল্প কিছুদিন বাদেই বিস্ময়করভাবে টেস্ট দলে তাকে অন্তর্ভুক্ত করা হয়। দ্বিতীয় ইনিংসে ৬০ রানের অপূর্ব ইনিংস উপহার দেন। অন-সাইডে তিনি বেশ দক্ষতার পরিচয় দেন ও অল-সাইডে শট খেলায় জোর দিতেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে বিশটি টেস্ট ও আটটিমাত্র একদিনের আন্তর্জাতিকে অংশগ্রহণ করেছেন ট্রেভর গ্রিপারের। ১৪ অক্টোবর, ১৯৯৯ তারিখে হারারেতে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২৬ ফেব্রুয়ারি, ২০০৪ তারিখে বুলাওয়েতে সফরকারী বাংলাদেশ দলের বিপক্ষে সর্বশেষ টেস্টে অংশ নেন তিনি।

কিছুকাল দলের বাইরে থাকার পর ২০০১ সালের শেষদিকে বাংলাদেশ গমনার্থে তাকে দলে নেয়া হয়। চট্টগ্রাম টেস্টে নিজস্ব প্রথম শতরানের ইনিংস খেলেন। কিন্তু, এর পরপরই শ্রীলঙ্কা ও ভারত গমনে নিজেকে নিস্পৃহ করে রাখেন। ফলশ্রুতিতে, তাকে আবার দল থেকে বাদ দেয়া হয়।

আন্তর্জাতিক ক্রিকেট থেকে উপেক্ষিত হলেও ঘরোয়া পর্যায়ের প্রথম-শ্রেণীর ক্রিকেটে ম্যাশোনাল্যান্ডের পক্ষে বেশ ভালোমানের খেলা উপহার দিতে থাকেন। মনিকাল্যান্ডের বিপক্ষে ২৩৪ রানের ইনিংস খেলেন। এরফলে, পুনরায় তাকে জাতীয় দলে আমন্ত্রণ জানানো হয়। ২০০৩-০৪ মৌসুমে অস্ট্রেলিয়া গমন করেন।

অবসর
----

হিথ স্ট্রিকের সমর্থনে বিদ্রোহী দলে যুক্ত হলে তিনি বাদে বাদ-বাকী সকলেই পরবর্তীতে দলে ফিরে যান। এরপর, তিনি ইংল্যান্ডে লীগ ক্রিকেটে অংশ নেন। তাকে দলে আর ডাকা হয়নি। এর বিরূপ প্রতিক্রিয়া হিসেবে সাবেক রোডেশীয় অধিনায়ক ও তার পিতা রে গ্রিপারকে জিম্বাবুয়ে ক্রিকেট বোর্ডের শীর্ষস্থানীয় প্রতিপক্ষীয় বিবেচনায় এনে আস্তাকুঁড়ে নিক্ষেপ করা হয়।

তথ্যসূত্র
---------

1. ↑  "Players / Zimbabwe / ODI caps"। Cricinfo। সংগ্রহের তারিখ ১২ মে ২০২০।
2. ↑  "Zimbabwe ODI Batting Averages"। Cricinfo। সংগ্রহের তারিখ ১২ মে ২০২০।
3. ↑  "Zimbabwe ODI Bowling Averages"। Cricinfo। সংগ্রহের তারিখ ১২ মে ২০২০।

আরও দেখুন
---------

* মনিকাল্যান্ড ক্রিকেট দল
* টেস্ট ক্রিকেটে হ্যাট্রিকের তালিকা
* জিম্বাবুয়ের টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* জিম্বাবুয়ের টেস্ট ক্রিকেটারদের শতরানের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* জিম্বাবুয়ের একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ট্রেভর গ্রিপার উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ট্রেভর গ্রিপার  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
ট্রোজান যুদ্ধ এবং ট্রয় নগরী
গ্রীকপুরাণ অনুযায়ী দীর্ঘ দশ বছর ব্যাপী রক্তক্ষয়ী ট্রয় যুদ্ধ সংগঠিত হয় দার্দেনালিসের পশ্চিমে ( আধুনিক তুরস্কের হিসারলিক ) ট্রয় নগরীরর সম্মুখে ( স্ক্যামান্ডার নদীর তীরে ) খৃষ্টপূর্ব ১১৯৪ সালে এবং সমাপ্ত হয় ১১৮৪ সালে যদিও ব্রোঞ্জ যুগের এ যুদ্ধের সংঘটন-সময় নিয়ে আধুনিক ইতিহাসবিদরা মতবিরোধ করেন। দেব দেবীদের ষড়যন্ত্র, লোভ, নিষ্ঠুরতা ও পাগলামীর ফসল এ যুদ্ধ থেটিস-পুত্র অ্যাকিলিসের হস্তে ( গ্রীক: আখিলেউস/ আখিলেখ ) যুদ্ধের দশম বছরে প্রায়াম-পুত্র ও ট্রোজান সেনাপতি হেক্টরের ( গ্রীক: হেকতার ) মৃত্যুর মাধ্যমে চূড়ান্ত পরিণতির দিকে এগিয়ে যায়। দেবী অ্যাথিনার ছলনা, জিউস-পুত্র অ্যাপোলোর গাদ্দারী ও দেবরাজ জিউসের নীতিভঙ্গই হেক্টরের মৃত্যুর কারণ এবং হেক্টর ও প্রায়ামের সৎ ভাই ও টিথোনাস-পুত্র মেমননের পতন ট্রয়ের পতন নিশ্চিত করে দেয়। পরিশেষে অ্যাকিলিস, হেক্টর, প্যারিস, মেমনন ও প্রায়ামের মৃত্যু এবং ট্রয় নগরীর ধ্বংসের মাধ্যমে এ যুদ্ধ সমাপ্ত হয়। যদিও খোলা চোখে এ যুদ্ধে গ্রীকদের বিজয়ের পশ্চাতে ওডিসিয়াসের কাঠের ঘোড়া বা প্রায়ামের পুত্র হেলেনসের বিশ্বাসঘাতকতাকে মুখ্য কারণ হিসেবে বিবেচনা করা হয় কিন্তু আসল কারণটা ছিল জিউসের হাস্যকর মূর্খতা। দেবরাজ জিউস মানুষের সংখ্যা হ্রাসকল্পে মানুষে মানুষে এ সংঘাত সৃষ্টি করে। []
যদিও প্যারিসের হেলেনকে অপহরণ ও মাইসিনির রাজা আগামেমননের নেতৃত্বে স্পার্টার রাজা ও হেলেনের স্বামী মেনেলসের হেলেন উদ্ধার এ যুদ্ধের মূল কাহিনী অথবা ওডিসিয়াসের চাতুর্য, ট্রয়ের অগ্নিতে ভস্মীভূত হওয়া বা ট্রয়ে ব্যাপক গণহত্যা যুদ্ধ পরবর্তী সবচেয়ে আলোচিত বিষয় তবে সত্যটা হলো দেবরাজ জিউস দেবী হেরার অনুরোধে ট্রয়ের ধ্বংস নির্ধারণ করে। হাজার বছর ধরে পাঠকবর্গ ট্রয় যুদ্ধ নিয়ে আলোচনা করেছে বটে; প্যারিসের পাপ, হেক্টর বধ, মেমননের পতন, অ্যাকিলিসের ক্রোধ, প্যান্ডারুসের লোভ বা কাঠের ঘোড়ার ট্রয় নগরীর অভ্যন্তরীণ হওয়া ইত্যাদি কিন্তু এ যুদ্ধের মূল উৎস দেব-দেবীর লোভ ও মূর্খতার বিষয়টি সম্পূর্ণ উপেক্ষিত তখনও ছিল এবং এখনও আছে।
**লম্বা কুকুর জিব** (বৈজ্ঞানিক নাম: *Cynoglossus lingua*) (ইংরেজি: **long tongue sole**) হচ্ছে **Cynoglossidae** পরিবারের *Cynoglossus* গণের একটি স্বাদুপানির মাছ।

বর্ণনা
------

লম্বা কুকুর জিব মাছের দেহ লম্বা, সরু, দেখতে জিহ্বার ন্যায়, চাপা। পেছন ক্রমান্বয়ে সরু। তুণ্ড ভোঁতা; মুখের চিরের নিচে ঠোঁট ছড়িয়ে আছে। চোয়ালের অনেক সারি ভিলি আকৃতির দাঁত আছে। দেহের বাম পাশে লালচে-বাদামী, প্রায় অনিয়মিত বাদামী-কালচে দাগ দেখা যায়। আবার কানকোতে একটি বড় বাদামী কালো ফোঁটা থাকে।

স্বভাব এবং আবাসস্থল
-------------------

তলদেশেবাসী মাছ, স্বাদু ও লোনা উভয় পানিতে এরা অভিপ্রায়ন করে। এদের সমুদ্র ও ঈষৎ লোনাপানিতে পাওয়া যায়। মোহনায় জোয়ার-ভাঁটার সময় পাওয়া যায়। মহাদেশীয় তাকের অভ্যন্তরে কাদা ও বালুময় তলদেশে এবং অগভীর জলাশয়ের কাদাযুক্ত তলায় থাকে। তলদেশের অমেরুদণ্ডী প্রাণী খাদ্য হিসাবে গ্রহণ করে।

বিস্তৃতি
--------

ভারতের পূর্ব উপকূল, পূর্ব ভারতীয় দ্বীপপুঞ্জ থেকে ফিলিপাইন, মালয়েশিয়া, থাইল্যান্ড ও বাংলাদেশের উপকূল ও মোহনা অঞ্চলে পাওয়া যায়।

অর্থনৈতিক গুরুত্ব
-----------------

বাংলাদেশের বাজারে এ মাছ বাণিজ্যিকভাবে চাহিদা কম। বটম ট্রল দিয়ে মাছ ধরার সময় অন্যান্য মাছের সাথে এ মাছ ধরা পড়ে। মুলত বাংলাদেশের দক্ষিণাঞ্চলের মানুষ এই মাছ খায়। বাজারে এ মাছ টাটকা, হিমায়িত এবং শুটকি বা লবণ দেয়া অবস্থায় বিক্রি হয়।

বাস্তুতান্ত্রিক ভুমিকা
----------------------

এরা তলদেশে গলিত বা পচা খাবার এবং কীটপতঙ্গ খায়। এভাবে জলজ পরিবেশ ঠিক রাখে।

বাংলাদেশে বর্তমান অবস্থা এবং সংরক্ষণ
------------------------------------

আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।

মন্তব্য
-------

এ মাছ বিভিন্ন মাত্রায় লবণাক্ততা সহ্য করতে পারে। তাই এদের সমুদ্র ও ঈষৎ লোনাপানিতে পাওয়া যায়।

আরও দেখুন
---------

* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

তথ্যসূত্র
---------

1. ↑  The Taxonomicon (ইংরেজি)
2. 1 2 3 4 5 6 7  এ কে আতাউর রহমান, ফারহানা রুমা (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। *বাংলাদেশ উদ্ভিদ ও প্রাণী জ্ঞানকোষ*। **২৩** (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ২৯২–২৯৩। আইএসবিএন 984-30000-0286-0 `|আইএসবিএন=` এর মান পরীক্ষা করুন: invalid prefix (সাহায্য)।
3. ↑  FishBase (ইংরেজি)
**সাগর দিঘী** বিরামপুর উপজেলার একটি অতি প্রাচীন দিঘী হিসেবে পরিচিত। এটি বিরামপুর উপজেলার অন্যতম একটি দর্শনীয় স্থান।

অবস্থান
-------

বিরামপুর উপজেলা সদর হতে ১২.০০ কি.মি. দূরে জোতবানী ইউ,পি অফিস হতে ৬ কিলোমিটার দক্ষিণে পাটনচড়া বাজার সংলগ্ন কসবা সাগরপুর গ্রামে এই দিঘীটি অবস্থিত।

ইতিহাস
------

বড় ও স্বচ্ছ পানির দিঘী হওয়ার কারণেই সাগর দিঘী নামকরণ করা হয়েছিল। কথিত আছে- ১৫০০ শতাব্দীর প্রথমাংশে তৎকালীন জমিদারগণ এই সাগর দিঘীতে গোসল করতো সম্ববত সেই সকল জমিদার কর্তৃকই খনন কৃত অপার সৌন্দর্যে ভরপুর এই দিঘী। সে সময়কার হিন্দু সম্প্রদায়ের অধিকাংশ লোক সাগর দিঘীতে তাদের বিভিন্ন পূজা দিয়ে থাকতো।

অন্যান্য স্থাপনা
----------------

দিঘী সংলগ্ন দক্ষিণে একটি ব্লুইচগেট, আমরুর বিলসহ আরও একটি ঐতিহ্যবাহী দিঘী রয়েছে যা ভাঙ্গা দিঘী নামে পরিচিত।

আরো দেখুন
---------

* দিনাজপুর রাজবাড়ি
* কান্তজির মন্দির
* সীতাকোট বিহার
* নয়াবাদ মসজিদ
* রামসাগর
* স্বপ্নপুরী

তথ্যসূত্র
---------

1. ↑  "ঐতিহাসিক সাগর দিঘী"। মন্ত্রিপরিষদ বিভাগ, এটুআই, বিসিসি ও বেসিস। ২০১৬-০৪-০৪ তারিখে মূল থেকে আর্কাইভ করা। সংগ্রহের তারিখ ২০১৬-০৫-১৬।
2. ↑  "জোতমাধব চানপকরা ঐতিবাহী বিল ও কসবাসাগরপুর ভাংগা দিঘী"। জোতবানী ইউনিয়ন। সংগ্রহের তারিখ ২০১৬-০৫-১৬। [*স্থায়ীভাবে অকার্যকর সংযোগ*]
**সৈয়দ আবু নসর** একজন বাংলাদেশী-মার্কিন তড়িৎ প্রকৌশলী।

জীবনী
-----

সৈয়দ নসর ১৯৩২ সালের ২৫ ডিসেম্বর জন্মগ্রহণ করেন। তিনি টেক্সাস এ অ্যান্ড এম ইউনিভার্সিটি থেকে ১৯৫৭ সালে মাস্টার্স এবং ইউনিভার্সিটি অব ক্যালিফোর্নিয়া, বার্কলে থেকে ১৯৬৩ সালে পিএইচডি ডিগ্রি অর্জন করেন। তিনি ১৯৬৮ সালে কেন্টাকী বিশ্ববিদ্যালয়ে সহযোগী অধ্যাপক হিসেবে যোগদান করেন। তিনি ১৯৭০ সালে পূর্ণ অধ্যাপক পদে উন্নীত হন। তিনি ১৯৮১ থেকে ১৯৮৮ সাল পর্যন্ত ডিরেক্টর অব গ্র্যাজুয়েট স্টাডিজ হিসেবে দায়িত্ব পালন করেন। তিনি ৪০ এর বেশি শিক্ষার্থীর মাস্টার্স এবং পিএইচডি অভিসন্দর্ভ তত্তাবধান করেন। তার প্রকাশনায় রয়েছে ১০০ এর অধিক গবেষণাপত্র এবং ৩৩ টি বই। তিনি ২০০০ সালে আইইইই নিকোলা টেসলা অ্যাওয়ার্ড লাভ করেন। তিনি আইইইই এর একজন আজীবন ফেলো ছিলেন। তিনি ৫টি মার্কিন এবং আন্তর্জাতিক প্যাটেন্তের মালিক ছিলেন।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২৮ জুন ২০১৭ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০১৬।
2. ↑  "সংরক্ষণাগারভুক্ত অনুলিপি"। ৭ মে ২০১৭ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০১৬।
3. ↑
**সৈয়দ আলতাফ হোসেন** (১৬ মার্চ ১৯২৩- ১২ নভেম্বর ১৯৯২) একজন বাংলাদেশী সাংবাদিক, রাজনীতিক ও আইনজীবী ছিলেন। তিনি কুষ্টিয়া-৩ আসনের সংসদ সদস্য ছিলেন। শেখ মুজিবুর রহমানের চতুর্থ মন্ত্রিসভায় (বাকশাল) রেলওয়ে প্রতিমন্ত্রী এবং মোশতাক আহমদের মন্ত্রিসভার সড়ক যোগাযোগ প্রতিমন্ত্রী হিসেবে দায়িত্ব পালন করেন।

জন্ম ও প্রাথমিক জীবন
--------------------

সৈয়দ আলতাফ হোসেন ১৬ মার্চ ১৯২৩ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুষ্টিয়া জেলার বিষ্ণুদিয়া গ্রামে জন্মগ্রহণ করেন। তার পিতা সৈয়দ ইয়াদ আলী ও মাতা জরিনা খাতুন। তিনি ১৯৩৯ সালে কুষ্টিয়ার হরিনারায়ণপুর স্কুল থেকে ম্যাট্রিকুলেশন, ১৯৪১ সালে কলকাতা ইসলামিয়া কলেজ থেকে আইএ এবং বিএ পাস করেন ১৯৪৪ সালে। কলকাতা বিশ্ববিদ্যালয় থেকে তিনি ১৯৪৬ সালে বিএল এবং ইতিহাসে এমএ ডিগ্রি লাভ করেন ১৯৪৭ সালে।

মৃত্যু
------

সৈয়দ আলতাফ হোসেন ১২ নভেম্বর ১৯৯২ সালে ঢাকায় মৃত্যুবরণ করেন।

তথ্যসূত্র
---------

1. 1 2 3  "হোসেন, সৈয়দ আলতাফ - বাংলাপিডিয়া"। *bn.banglapedia.org*। সংগ্রহের তারিখ ২০১৯-১০-০৬।
2. ↑  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
**ডিজিক্যাম** (ইংরেজি: digiKam 
) কেডিই অ্যাপলিকেশন ব্যবহার করে সি++-এ লিখিত একটি ফ্রি ও ওপেন সোর্স চিত্র অনুসূচক ও ট্যাগ সম্পাদক।

বৈশিষ্ট্য
---------

প্রয়োজনীয় লাইব্রেরি সমূহ ইন্সটল থাকলে ডিজিক্যাম অধিকাংশ ডেস্কটপ পরিবেশ ও উইন্ডো ব্যবস্থাপকে চলে। এটি সব প্রধান ইমেজ ফাইল ফরমেট সমর্থন করে, যেমন জেপিইজি ও পিএনজি সহ সাথে সাথে ২০০-এর উপর র ইমেজ ফরমেট। এটি ফটোগ্রাফের সংগ্রহ ডিরেক্টরি-ভিত্তিক অ্যালবাম, অথবা তারিখ, সময়রেখা বা ট্যাগ অনুযায়ী ডায়নামিক অ্যালবাম সংগঠিত করতে পারে। ব্যবহারকারীরা শিরোনাম ও রেটিংও যোগ করতে পারে তাদের ছবিতে, অনুসন্ধান করতে পারে ও পরবর্তী ব্যবহারের জন্যে অনুসন্ধান সংরক্ষণ করতে পারে। প্লাগ-ইন ব্যবহার করে ব্যবহারকারীরা বিভিন্ন অনলাইন সেবায় অ্যালবাম আমদানি করতে পারে, যার মধ্যে আছে ফেসবুক, ফ্লিকার, গুগল আর্থ, মিডিয়াউইকি ইত্যাদি। প্লাগ-ইন ফটো বার্ন করাতে ও ওয়েব গ্যালারি সৃষ্টি করতেও রয়েছে।

তথ্যসূত্র
---------

1. ↑  "ডিজিক্যাম ৫.৯.০ মুক্তি পেলো"। digikam.org। ২৪ মার্চ ২০১৮। সংগ্রহের তারিখ ২ জানুয়ারি ২০১৯।
2. ↑  "ডাউনলোড সমূহ; digiKam - চিত্র ব্যবস্থাপনা প্রোগ্রাম"। ডিজিক্যাম।  `|ইউআরএল=` অনুপস্থিত বা খালি (সাহায্য); `|সংগ্রহের-তারিখ=` এর `|ইউআরএল=` প্রয়োজন (সাহায্য)

বহিঃসংযোগ
---------

* digiKam উইকিউপাত্তে এটি সম্পাদনা করুন
* ডিজিক্যাম ব্যবহারকারী উইকি

টেমপ্লেট:কেডিই
ফোরো রোমানো
**ফোরো রোমানো** (ইতালীয়: *Foro Romano*, লাতিন: *Forum Romanum*, ইংরেজি: Roman Forum) বা **রোমান ফোরাম** রোম শহরের কেন্দ্রে অবস্থিত একটি আয়তাকার ফোরাম বা প্লাজা যার চারদিকে প্রাচীন রোমের অনেক সরকারি স্থাপত্যের ধ্বংসাবশেষ রয়েছে। এটি তদানীন্তন রোমের সবচেয়ে গুরুত্বপূর্ণ ফোরাম। এর অবস্থান কাপিতোলিনো পর্বত এবং পালাতিনোর মাঝামাঝি একটি নিম্নভূমিতে। রোমান প্রজাতন্ত্রের যুগে এই স্থানে গণসমাবেশ, সালিশ, গ্ল্যাডিয়েটরদের যুদ্ধ ইত্যাদি হতো এবং এখানে তখন প্রচুর দোকান ও খোলা বাজার ছিল। রোম সম্রাজ্যে রূপান্তরিত হওয়ার পর যখন ধর্ম ও ধর্মনিরপেক্ষ বিভিন্ন অনুষ্ঠানের কেন্দ্র হয়ে ওঠে তখন এখানে বেশ কিছু মন্দির ও সৌধ নির্মাণ করা হয়। সব মিলিয়ে বেশ কয়েক শতাব্দী যাবৎ এটি রোমের নাগরিক জীবনের কেন্দ্র ছিল।

কোলোসেও-র বেশ কাছে অবস্থিত এই ফোরামে বর্তমানে কেবলই প্রত্নতাত্ত্বিক নিদর্শনের সংগ্রহশালা। এখনও কিছু কিছু স্থানে খনন কাজ চলছে। এসব দেখতে নিয়মিত প্রচুর ইতালীয় ও আন্তর্জাতিক দর্শনার্থী ভিড় জমায়। প্রাচীন রোমের অনেক গুরুত্বপূর্ণ স্থাপনার অবস্থান ছিল ফোরামের বেশ কাছে। এই রাজ্যের প্রাচীনতম কিছু উপসনালয় ও মন্দিরের অবস্থান ফোরামের দক্ষিণ-পূর্ব প্রান্তে। যেমন ৮ম খ্রিস্টপূর্বাব্দে নির্মীত রাজকীয় বাসভবন বা রেজিয়া, ৭ম খ্রিস্টপূর্বাব্দের ভেস্তার মন্দির, এবং একে ঘিরে অবস্থিত ভেস্তাল কুমারীদের বাড়ি। রোমান সম্রাজ্যের উত্থানের পর এর সবগুলোরই পুনর্নির্মাণ করা হয়। উত্তর-পশ্চিম দিকের ঐতিহাসিক উপসনালয়গুলোর মধ্যে আছে উমবিলিকুস উর্বিস এবং ভোলকানাল (ভালকানের উপসনালয়)।

গুরুত্বপূর্ণ প্রত্নতাত্ত্বিক নিদর্শনসমূহ
----------------------------------------

1. একটি বড় পাথরে উৎকীর্ণ নিবেদন বাক্য
2. কাইয়ুস এবং লুসিয়ুস কাইজারের পোর্তিকো বা বারান্দা
3. তাবের্নাই নোভাই
4. ভেনাস ক্লোকিনার মন্দির
5. ফুলভিয়া-আইমিলিয়ার বাসালিকা
6. লাপিস নিগার
7. কোমিশিয়া
8. কুরিয়া ইউলিয়া
9. মার্সের মূর্তির ভিত্তিপ্রস্তর
10. আর্কাদিয়ুস, হোনোরিয়ুস ও থেওদোসিয়ুসের স্তম্ভের ভিত্তিপ্রস্তর
11. সেপ্তিমিয়ুস সেভেরুসের আর্ক
12. কনস্তান্তিনুস ২-এর স্তম্ভের ভিত্তিপ্রস্তর
13. দেকেন্নালিয়া
14. রাজকীয় রোস্ত্রা
15. রোস্ত্রা ভান্দালিকা
16. মুন্দুস বা উমবিলিকুস উর্বিস
17. আরা সাতুর্নি
18. মিলিয়ারিয়ুম আউরেউম
19. তাবুলারিয়ুম
20. কনকর্ডের মন্দির
21. ভেসপাসিয়ান ও তিতুসের মন্দির
22. দেই কনসেন্তেসের মন্দির

তথ্যসূত্র
---------

1. ↑  Roman Forum, এনসাইক্লোপিডিয়া ব্রিটানিকা
**ফোরাম** একটি বাংলাদেশী ইংরেজি ভাষার মাসিক কারেন্ট অ্যাফেয়ার্স ম্যাগাজিন ছিল। ১৯৬৯ সালে তৎকালীন পূর্ব পাকিস্তানে সময়কালে প্রতিষ্ঠিত, মানবাধিকার কর্মী হামিদা হোসেন এবং অর্থনীতিবিদ রেহমান সোবহান দ্বারা প্রকাশিত। এই ম্যাগাজিনটি পশ্চিম পাকিস্তানি প্রতিষ্ঠানের বিরুদ্ধে স্পষ্ট ভাষায় সমালোচনা এবং পাকিস্তানি গণতন্ত্র ও অর্থনৈতিক সংস্কারের পক্ষে। ১৯৭০ সালের প্রথম পাকিস্তানের গণতান্ত্রিক নির্বাচনের পরে পূর্ব পাকিস্তানে রাজনৈতিক সঙ্কট এবং গণ-অভ্যুত্থানের সময়, ফোরাম বাঙালি বুদ্ধিজীবীদের দলকে নেতৃত্ব দিয়েছিল পাকিস্তান প্রতিষ্ঠার সাথে পাকিস্তান ভাঙ্গার অনিবার্যতা। পাকিস্তান সেনাবাহিনী ম্যাগাজিনটি ২৬ শে মার্চ, ১৯৭১ বন্ধ করে দিয়েছে অপারেশন সার্চলাইটের কিছু ঘণ্টা আগে।

এটি ২০০৬ সালে দ্য ডেইলি স্টার ইংরেজি দৈনিক পত্রিকা, মাসিক ভিত্তিতে ম্যাগাজিনটি পুনরায় প্রকাশ শুরু করে। শাহ হুসেন ইমাম পত্রিকার নির্বাহী সম্পাদক হিসাবে দায়িত্ব পালন করেন। সম্পাদকীয় বোর্ডটিতে মূল ফোরামের প্রতিষ্ঠাতা হামিদা হোসেন ও রেহমান সোবহান পাশাপাশি ছিলেন ডেইলি স্টারের সম্পাদক ও প্রকাশক মাহফুজ আনাম, প্রথম আলোর সম্পাদক ও প্রকাশক মতিউর রহমান এবং ঢাকা বিশ্ববিদ্যালয়ের বাংলা অধ্যাপক আনিসুজ্জামান। এপ্রিল ২০০৩ এ ফোরাম তার শেষ সংখ্যা প্রকাশ করেছে। 

ম্যাগাজিনটি দক্ষিণ এশিয়ার অমর্ত্য সেন, তারিক আলি, কুলদীপ নায়ার এবং আহমেদ রশিদ কলাম লেখেছেন।

তথ্যসূত্র
---------

1. ↑  "Editor's Note"। *The Daily Star*। ৩১ মার্চ ২০১৩। সংগ্রহের তারিখ ৬ মে ২০১৬।
**লামাবাজার এ,এ,এস সিটি কর্পোরেশন উচ্চ বিদ্যালয়** চট্টগ্রাম জেলার কোতোয়ালী থানার অন্তর্গত একটি স্বনামধন্য প্রাচীন বিদ্যাপিঠ। এটি চট্টগ্রাম সিটি কর্পোরেশনের আওতাধীন অন্যতম একটি বিদ্যালয়।

ইতিহাস
------

এই বিদ্যালয়টি ১৯৬৮ইং সনে প্রতিষ্ঠা লাভ করে। তৎকালীন এলাকার স্বনামধন্য ব্যক্তি মরহুম আকবর আলী সওদাগর এই বিদ্যালয়টির প্রতিষ্ঠাতা হিসেবে পরিচিত। তাঁরই নামানুসারে বিদ্যালয়টির নামকরণ করা হয়।

অবস্থান
-------

এটি চট্টগ্রাম শহরের অন্তর্গত কোতোয়ালী থানার কোরবানীগঞ্জ এলাকায় অবস্থিত। এই বিদ্যালয়টি একটি বালক বিদ্যালয়। এর পাশেই আরেকটি বালিকা বিদ্যালয় রয়েছে যার নাম বলুয়ারদিঘী সিটি কর্পোরেশন বালিকা উচ্চ বিদ্যালয়।

উল্লেখযোগ্য শিক্ষার্থী
----------------------

* ড.মুহাম্মদ ইউনূস
* মোহাম্মদ ইসমাইল (চিকিৎসক)
* প্রবির সরকার (চিকিৎসক)

তথ্যসূত্র
---------

1. ↑  "Schools in Chittagong"। *Schools in ctg*।
2. ↑  "List of boys school"। *www.ccc.org.bd*। ২১ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৪।
3. ↑  "লামাবাজার সিটি কর্পোরেশন উচ্চ বিদ্যালয়ে মানববন্ধন"। সুপ্রভাত বাংলাদেশ। সংগ্রহের তারিখ ০৭ এপ্রিল ২০১৩।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
4. ↑  "Muhammad Yunus" (পিডিএফ)। *www.microfinancetransparency.com*।
**মোহাম্মদ নাজমুল হক** একজন বাংলাদেশী শিক্ষাবিদ। তিনি জাহাঙ্গীরনগর বিশ্ববিদ্যালয়ের পরিসংখ্যান বিভাগের অধ্যাপক এবং সিলেটে অবস্থিত দেশের প্রথম বেসরকারি কারিগরি বিশ্ববিদ্যালয়, আরটিএম আল-কবির টেকনিক্যাল ইউনিভার্সিটির প্রথম উপাচার্য।

শিক্ষাজীবন
----------

নাজমুল হক চট্টগ্রাম বিশ্ববিদ্যালয় স্কুল এন্ড কলেজ থেকে ১৯৮৯ সালে এসএসসি এবং ১৯৯১ সালে এইচএসসি পাস করেন। তিনি জাহাঙ্গীরনগর বিশ্ববিদ্যালয়ের পরিসংখ্যান বিভাগ থেকে ১৯৯৪ সালে বিএসসি (সম্মান) এবং ১৯৯৫ সালে এমএসসি ডিগ্রি লাভ করেন। তিনি ঢাকা বিশ্ববিদ্যালয় থেকে ২০১৩ সালে স্বাস্থ্য অর্থনীতিতে পিএইচডি ডিগ্রি অর্জন করেন।

কর্মজীবন
--------

নাজমুল হক ২০০০ সালে জাহাঙ্গীরনগর বিশ্ববিদ্যালয়ের পরিসংখ্যান বিভাগে প্রভাষক হিসেবে যোগ দেন। ২০০৩ সালে তিনি সহকারী অধ্যাপক, ২০১১ সালে সহযোগী অধ্যাপক এবং ২০১৫ সালে অধ্যাপক হিসেবে পদোন্নতি লাভ করেন।

কর্মজীবনে তিনি বিভাগীয় প্রধান ও দেশি-বিদেশি একাধিক সংস্থার পরামর্শকসহ বিভিন্ন গুরুত্বপূর্ণ দায়িত্ব পালন করেছেন।

মোহাম্মদ নাজমুল হক ২০২১ সালের ১ এপ্রিল থেকে ২০২২ সালের ১ সেপ্টেম্বর পর্যন্ত সিলেটে অবস্থিত আরটিএম আল-কবির টেকনিক্যাল ইউনিভার্সিটির প্রথম উপাচার্য হিসেবে দায়িত্ব পালন করেন।

গবেষণাকর্ম ও প্রকাশনা
---------------------

দেশিয় ও আন্তর্জাতিক জার্নালে তার গবেষণা প্রবন্ধ প্রকাশিত হয়েছে। তিনি একাধিক গবেষণা প্রকল্পের সাথেও যুক্ত।

তথ্যসূত্র
---------

1. ↑  "দেশের প্রথম বেসরকারি কারিগরি বিশ্ববিদ্যালয় সিলেটে"। *দৈনিক যুগান্তর*। ১১ সেপ্টেম্বর ২০২০। সংগ্রহের তারিখ ৩১ জুলাই ২০২১।
2. ↑  "আরটিএম আল কবির ইউনিভার্সিটির ভিসি হলেন ডক্টর নাজমুল"। *দৈনিক আলোকিত বাংলাদেশ*। ৪ এপ্রিল ২০২১। সংগ্রহের তারিখ ৩১ জুলাই ২০২১।
3. 1 2 3  "Dr. Mohammed Nazmul Huq - PROFILE" [মোহাম্মদ নাজমুল হক - জীবনবৃত্তান্ত]। *জাহাঙ্গীরনগর বিশ্ববিদ্যালয়* (ইংরেজি ভাষায়)। সংগ্রহের তারিখ ৩১ জুলাই ২০২১।
4. ↑  "আরটিএম আল-কবির টেকনিক্যাল ইউনিভার্সিটি, সিলেট এর উপাচার্য নিয়োগ"। *মাধ্যমিক ও উচ্চ শিক্ষা বিভাগ - শিক্ষা মন্ত্রণালয়*। ২২ ফেব্রুয়ারি ২০২১। সংগ্রহের তারিখ ৩১ জুলাই ২০২১।
5. ↑  "আল কবির টেকনিক্যাল ইউনিভার্সিটির উপাচার্য হিসেবে নিয়োগ পেলেন ড.নাজমুল হক"। *দৈনিক জৈন্তা বার্তা*। ৩ এপ্রিল ২০২১। ৩০ জুলাই ২০২১ তারিখে মূল থেকে আর্কাইভ করা। সংগ্রহের তারিখ ৩১ জুলাই ২০২১।
**গণযোগাযোগ অধিদপ্তর** একটি সরকারি অধিদপ্তর, যেটি সরকারি মালিকানাধীন সংবাদমাধ্যম পরিচালনা করে থাকে। এটির প্রধান কার্যালয় ঢাকায় অবস্থিত। এটি বাংলাদেশ সরকারের তথ্য মন্ত্রণালয়ের আওতাধীন।

ইতিহাস
------

গণযোগাযোগ অধিদপ্তর তথ্য ও সম্প্রচার মন্ত্রণালয়ের অধীন সরকারের মাঠপর্যায়ের একটি প্রচারমূলক প্রতিষ্ঠান। ব্রিটিশ ভারতে ১৯২৪ সালে তৎকালীন তথ্য বিভাগের আওতায় পাবলিসিটি ডিপার্টমেন্ট নামে কোলকাতাস্থ রাইটার্স বিল্ডিংয়ে এই বিভাগের  কার্যক্রম শুরু হয়। ১৯৪৭ সালে দেশবিভাগের  পর তৎকালীন  পাকিস্তান সরকারের তথ্য ও বেতার মন্ত্রণালয়ের অধীনে ফিল্ড পাবলিসিটি, নিউজ, ফিল্ম প্রভৃতি শাখাসমূহ  নিয়ে পাবলিক রিলেশনস ডাইরেক্টরেট গঠিত হয়। বাংলাদেশ স্বাধীন হওয়ার  পর দেশের তৃণমূল পর্যায়ে অনগ্রসর ও  নিরক্ষর  জনগণকে  শিক্ষিত করার মাধ্যমে  উন্নয়ন  কার্যক্রমে  উদ্বুদ্ধ ও সম্পৃক্ত  করার  বিষয়টি গুরুত্ব সহকারে  বিবেচনা  করে ১৯৭২ সালে তৎকালীন পাকিস্তান আমলের ফিল্ড পাবলিসিটি (মাঠ প্রচার), বাংলাদেশ পরিষদ, জাতীয় পুনর্গঠন সংস্থা (বিএনআর) এবং মহিলা শাখাকে একত্রিত করে ১৯৭২ সালে ২রা অক্টোবর গণযোগাযোগ অধিদপ্তর প্রতিষ্ঠা  করা হয়।

  

গণযোগাযোগ অধিদপ্তরকে পুনর্গঠিত করায় স্বাধীনতা-উত্তর বাংলাদেশের সরকার ও জনগণের মাঝে সেতুবন্ধ রচনার গুরুত্বপূর্ণ দায়িত্ব এ অধিদপ্তরের ওপর বর্তায়। জেলা তথ্য অফিসসমূহের মাধ্যমে তখন সরকারের গৃহীত  নীতিমালা  ও  উন্নয়ন  কর্মসূচির  সাথে  জনগণকে সম্পৃক্ত করার লক্ষ্যে দলমত  নির্বিশেষে স্থানীয় বুদ্ধিজীবী, শিক্ষক, আইনজীবী ও রাজনীতিবিদদের ইস্যুভিত্তিক বিভিন্ন  সভা, সেমিনার ও আলোচনা  সভায় আমন্ত্রণ জানানো হতো। এর ফলে সরকারের  সাথে জনগণের নিবিড় সম্পর্ক গড়ে উঠার সুযোগ সৃষ্টি হয়। পরবর্তীতে ১৯৮০ সালে তৎকালীন  সরকার বাংলাদেশ  পরিষদ, জেলা তথ্য কেন্দ্র ও পাবলিক লাইব্রেরিকে গণযোগাযোগ অধিদপ্তর থেকে পৃথক  করে ক্রীড়া ও সংস্কৃতি মন্ত্রণালয়ে ন্যস্ত করে। ১৯৮৩ সালে এনাম কমিটি কর্তৃক গণযোগাযোগ অধিদপ্তরকে পুনর্বিন্যাস করা হয়। পরবর্তীতে সাবেক মহকুমাকে জেলায়  রূপান্তর করার প্রেক্ষিতে মহকুমা জনসংযোগ অফিসসমূহ জেলা তথ্য  অফিসে রূপান্তরতি হয়। বর্তমানে ৬৪টি জেলা তথ্য অফিস এবং পার্বত্য অঞ্চলের ৪টি উপজেলাসহ মোট ৬৮টি তথ্য অফিসের মাধ্যমে এ অধিদপ্তরের  প্রচার  ও  উদ্বুদ্ধকরণ  কার্যক্রম পরিচালিত হচ্ছে।

তথ্যসূত্র
---------

1. ↑  "About Us"। *masscommunication.gov.bd*। সংগ্রহের তারিখ ২৯ সেপ্টেম্বর ২০১৮।
২।
অভিনন্দ নিবন্ধের সাথে বিভ্রান্ত হবেন না।
**গৌড় অভিনন্দ** প্রাচীন বঙ্গদেশের এক সংস্কৃত কবি ছিলেন।

উল্লেখ
------

শার্ঙ্গধর ১৩৬৩ খ্রিষ্টাব্দে রচিত তার শার্ঙ্গধর-পদ্ধতি নামক গ্রন্থে গৌড় অভিনন্দ রচিত দুইটি শ্লোকের উল্লেখ করেন যার মধ্যে একটি শ্লোকের উল্লেখ শ্রীধরদাস তার সদুক্তিকর্ণামৃত নামক গ্রন্থে করেছেন, কিন্তু তার রচয়িতা হিসেবে তিনি শুভাঙ্গ নামক কবির নাম উল্লেখ করেছেন। এছাড়া গৌড় অভিধা বিহীন অভিনন্দ রচিত আরো দুইটি শ্লোক শার্ঙ্গধর-পদ্ধতি গ্রন্থে, আরো বাইশটি শ্লোক সদুক্তিকর্ণামৃত গ্রন্থে, পাঁচটি শ্লোক কবীন্দ্রবচনসমুচ্চয় গ্রন্থে, দুইটি শ্লোক সন্ধ্যাকর নন্দী রচিত রামচরিত কাব্যে এবং ছয়টি শ্লোক কল্হণের শুক্তিমুক্তাবলীতে উল্লেখ রয়েছে। গৌড় অভিধা বিহীন অভিনন্দ এবং গৌড় অভিনন্দ দুইজনেই একই ব্যক্তি বলে ঐতিহাসিক নীহাররঞ্জন রায় মত দিয়েছেন।

তথ্যসূত্র
---------

1. ↑  *বাঙ্গালীর ইতিহাস : আদি পর্ব*, নীহাররঞ্জন রায়, দে’জ পাবলিশিং, কলকাতা, চতুর্থ সংস্করণ, অগ্রহায়ণ, ১৪১০ বঙ্গাব্দ, পৃ.৫৮২ আইএসবিএন ৮১-৭০৭৯-২৭০-৩

| * দে
* স
প্রাচীন বাংলা |
| --- |
| বৌদ্ধ পন্ডিত | 
* লুই পা
* সরহ পা
* রত্নাকরশান্তি
* ‎চন্দ্রগোমী
* ‎জ্ঞানশ্রীমিত্র
* ‎অভয়াকরগুপ্ত

 |
| হিন্দু পন্ডিত | 
* ভবদেব ভট্ট
* জীমূতবাহন
* হলায়ুধ
* অনিরুদ্ধ
* ‎পুরুষোত্তমদেব
* ‎সর্বানন্দ

 |
| কবি | 
* জয়দেব
* সন্ধ্যাকর নন্দী
* গৌড় অভিনন্দ

 |
| গ্রন্থ | 
* চর্যাপদ
* গীতগোবিন্দম্
* রামচরিত
* কবীন্দ্রবচনসমুচ্চয়
* সদুক্তিকর্ণামৃত

 |
**মোহাম্মদ জুয়েল রানা** (জন্ম ১ অক্টোবর ১৯৭২) একজন বাংলাদেশী সাবেক পেশাদার ফুটবলার। তিনি সেন্টার ব্যাক হিসেবে খেলতেন।

কর্মজীবন
--------

### ক্লাব

জুয়েল ১৯৯৯ সালের সাফ গেমসে বাংলাদেশ জাতীয় ফুটবল দলের অধিনায়কত্ব করেন। জুয়েল ১৯৮৬ সালে প্রথম বিভাগের মাধ্যমে তার খেলোয়াড়ী জীবন শুরু করেন। তিনি মোহামেডান স্পোর্টিং ক্লাব, মুক্তিযোদ্ধা সংসদ এবং ব্রাদার্স ইউনিয়নের হয়ে খেলেছেন ও ঘরোয়া লিগ শিরোপা জিতেছেন। জুয়েল কলকাতার মোহনবাগানের হয়েও ২ বছর খেলেন। তিনি ২০০৯ সালের ২৪ জানুয়ারি ঢাকা ডার্বিতে মোহামেডানের অধিনায়কত্ব করেন ও ঐ ম্যাচ খেলে পেশাদার ফুটবল থেকে অবসর নেন।

### আন্তর্জাতিক

ঘরোয়াভাবে শীর্ষ পর্যায়ে অভিষেকের মাত্র এক বছর পর, ১৯৮৯ সালে জাতীয় দলের হয়ে অভিষেক হয় জুয়েলের। ১৯৯৭ সালের ১৮ মার্চ, ১৯৯৮ বিশ্বকাপ বাছাইপর্বে জুয়েল তাইওয়ানের বিপক্ষে বাংলাদেশের হয়ে প্রথম গোল করেন। বাছাইপর্বের সময় তিনি সৌদি আরবের বিপক্ষেও গোল করেছিলেন, যেখানে এমনকি ভাল লড়াই করার পরেও বাংলাদেশ ৪-১ গোলে হেরেছিল। জুয়েল ১৯৯৯ সালের দক্ষিণ এশীয় গেমস বিজয়ী বাংলাদেশ দলের অধিনায়ক ছিলেন এবং টুর্নামেন্ট চলাকালীন দুটি গোল করেছিলেন। দক্ষিণ এশীয় গেমস জয়ের পরে তিনি জাতীয় দল থেকে অবসরের ঘোষণা দেন, তবে ২০০১ সালে বসনিয়া ও হার্জেগোভিনার বিপক্ষে তিনি আরও একবার বাংলাদেশের হয়ে খেলেছিলেন।

ব্যক্তিগত জীবন
--------------

২২ এপ্রিল ২০২১ সালে, জুয়েল রানাসের বাবা মানিক উদ্দিন আহমেদ ৮২ বছর বয়সে মারা যান।

কর্মজীবনের পরিসংখ্যান
---------------------

### আন্তর্জাতিক গোল

*স্কোর এবং ফলাফলের তালিকায় প্রথমে বাংলাদেশের গোল সংখ্যা দেওয়া হয়েছে*

| # | তারিখ | মাঠ | প্রতিপক্ষ | স্কোর | ফলাফল | প্রতিযোগিতা |
| --- | --- | --- | --- | --- | --- | --- |
| ১. | ১৮ মার্চ ১৯৯৭ | শাহ আলম স্টেডিয়াম, শাহ আলম |  চীনা তাইপেই | **১** -২ | ১-৩ | ১৯৯৮ ফিফা বিশ্বকাপ বাছাইপর্ব (এএফসি) |
| ২. | ২০ মার্চ ১৯৯৭ | শাহ আলম স্টেডিয়াম, শাহ আলম |  সৌদি আরব | **১** -২ | ১-৪ | ১৯৯৮ ফিফা বিশ্বকাপ বাছাইপর্ব (এএফসি) |
| ৩. | ২৭ সেপ্টেম্বর ১৯৯৯ | দশরথ রঙ্গশালা স্টেডিয়াম, কাঠমান্ডু |  মালদ্বীপ | **১** -২ | ১-২ | ১৯৯৯ সাফ গেমস |
| ৪. | ২৯ সেপ্টেম্বর ১৯৯৯ | দশরথ রঙ্গশালা স্টেডিয়াম, কাঠমান্ডু |  শ্রীলঙ্কা | **১** –০ | ১-০ | ১৯৯৯ সাফ গেমস |

সম্মাননা
--------

**মোহামেডান এসসি (ঢাকা)**

* ঢাকা লীগ : ২০০১-০২
* ফেডারেশন কাপ : ২০০১-০২

**ব্রাদার্স ইউনিয়ন**

* ফেডারেশন কাপ : ২০০৫

**বাংলাদেশ**

* দক্ষিণ এশিয়ান গেমসের স্বর্ণপদক: ১৯৯৯

### পুরষ্কার

* ১৯৯৬ - ক্রীড়া লেখক সমিতির সেরা ফুটবলার পুরস্কার

তথ্যসূত্র
---------

1. ↑  Strack-Zimmermann, Benjamin। "Mohd Jewel Rana (Player)"। *www.national-football-teams.com*।
2. ↑  "Jewel Rana swansong in Dhaka derby Saturday"। *bdnews24.com* (ইংরেজি ভাষায়)। সংগ্রহের তারিখ ১১ মে ২০২৩।
3. ↑  "Jewel Rana's last bow"। *দ্য ডেইলি স্টার* (ইংরেজি ভাষায়)। ২৫ জানুয়ারি ২০০৯। সংগ্রহের তারিখ ১১ মে ২০২৩।
4. ↑  "বাবা হারালেন স্বর্ণজয়ী অধিনায়ক জুয়েল"। *Newsbangla24.com*।
মাত্রিমোনিও আলইতালিয়া (ইতালীয় ধরনের বিবাহ) ১৯৬৪ সালে মুক্তিপ্রাপ্ত একটি ইতালীয় চলচ্চিত্র। ভিত্তোরিও দে সিকা ছবিটি পরিচালনা করেন। চলচ্চিত্রের শ্রেষ্ঠাংশে রয়েছেন সোফিয়া লরেন, মারচেল্লো মাস্ত্রোইয়ান্নি ও ভিতো মোরিকোনে। 

লিওনার্দো বেনভেনুতি, রেনাতো কাস্তেলান্নি, পিয়েরো দি বার্নার্দি ও তোনিনো গুয়েররা এদুয়ার্দো দি ফিলিপ্পোর "ফিলুমেনা মারতুরানো" নাটক অবলম্বনে ছবিটি নির্মাণ করেন।

এর পূর্বে নাটকটি থেকে আর্জেন্টিনায় ১৯৫০ সালে একটি চলচ্চিত্র নির্মাণ করা হয়েছিল।

কাহিনীসংক্ষেপ
-------------

দ্বিতীয় বিশ্বযুদ্ধের সময়ের কথা। ২৮ বছর বয়স্ক একজন সফল ব্যবসায়ী দোমেনিকো একদিন বাইরে বোমাবর্ষণের সময় নিয়াপলিটান গণিকালয়ে প্রবেশ করে ১৭ বছর বয়সী পল্লিনারী ফিলুমিনার সাথে দেখা করে। ২২ বছর ধরে এটা চলতে থাকে। শুরু থেকেই ফিলুমিনা দোমেনিকোকে গভীরভাবে ভালোবাসে। কিন্তু এর পরিবর্তে সে কিছুই পায় না। ফিলুমিমা যখন দোমেনিকোর জীবনের একমাত্র নারী হওয়ার বাসনা প্রকাশ করে, তখন দোমেনিকো তার সাথে একটি বন্দোবস্ত করার সিদ্ধান্ত নেয়। সে রোজালিকে চাকরানি ও আলফ্রেদোকেও চাকর হিসেবে নিয়োগ দেয়। তারপর দোমেনিকো ফিলুমিনাকে উপপত্নী হিসেবে বাড়িতে নিয়ে যায়। সে বলে বেড়ায়, ফিলুমিনা কারমেলোর (দোমেনিকোর মার পুরাতন চাকরানি) ভাতিজি, যে তার মার যত্ন নিতে এসেছে। কিন্তু ফিলুমিনার অতীত দোমেনিকোকে তাদের দুজনের সম্পর্ক নিয়ে গভীরভাবে চিন্তা করা থেকে বিরত রাখে।

ডোমেনিকোর বয়স এখন পঞ্চাশ। সে তার দোকানের বিশ বছর বয়সী ক্যাশিয়ারের প্রেমে পড়ে। কিন্তু ফিলুমিনা যখন অসুস্থতার ভান করে এবং বলে, সে মৃত্যুশয্যায় শায়িত ও তাকে বিয়ে করতে চায়। দোমেনিকোর মন দয়ার্দ্র হয়ে ওঠে। তাছাড়া তাদের বিয়ে আইনিভাবেও নিবন্ধিত হবে না। দোমেনিকো আর ফিলুমিনার বিয়ে হয়ে যাওয়ার পর ফিলুমিনা সব সত্য প্রকাশ করে দেয়। দোমেনিকো মারাত্মকভাবে ক্ষুব্ধ হয়। ফিলুমিনা বলে, সে তার তিন ছেলে উমবার্তো, রিকার্দো ও মিচেলের জন্যই এ কাজ করেছে।

দোমেনিকো এই প্রতারণা মেনে নিতে পারে না। সে এই বিয়ে ভাঙার জন্য আদালতে মামলা করে। আদালত দোমেনিকোর পক্ষে রায় দিয়ে দেয়। ফিলুমিনা এ রায় মেনে নেয় এবং বলে, তার তিন ছেলের মধ্যে একজন দোমেনিকোর। কিন্তু কোনজন, সেটি সে বলতে চায় না, কারণ সব সন্তানকেই ফিলুমিনা সমান চোখে দেখে। ছেলের পরিচয় জানার জন্য দোমেনিকো পাগল হয়ে পড়ে। সে বারবার ফিলুমিনাকে চাপ দেয়, কিন্তু ফিলুমিনা তার অবস্থানে অনড় থাকে।

তথ্যসূত্র
---------

1. ↑  "All-time Film Rental Champs", *Variety*, 7 January 1976 p 50
2. ↑  "সংরক্ষণাগারভুক্ত অনুলিপি"। ২০ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০২০।

বহিঃসংযোগ
---------


উইকিমিডিয়া কমন্সে **মাত্রিমোনিও আলইতালিয়ানা** সংক্রান্ত মিডিয়া রয়েছে।

* Typical italian marriage
* ইন্টারনেট মুভি ডেটাবেজে *মাত্রিমোনিও আলইতালিয়ানা*  (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র

 |
ভারতের কয়েকটি গ্রামে **গ্রিদা নৃত্য** পরিবেশিত হয়।

যখন রবি শস্য প্রস্তুত হয়, গ্রামবাসীরা একত্রিত হয় এবং তাদের কঠোর পরিশ্রম উদযাপন করতে গ্রিদা নৃত্য পরিবেশন করে, অনুষ্ঠানটি সকাল থেকে সন্ধ্যা পর্যন্ত চলতে থাকে।

গ্রিদা নৃত্য ভারতের মধ্যপ্রদেশ জেলার লোকসংস্কৃতির অন্তর্ভুক্ত একটি লোকনৃত্য।

ইতিহাস
------

এই নৃত্যশৈলীর উৎপত্তি সম্বন্ধে একমাত্র তথ্য পাওয়া যায় যে, মধ্যপ্রদেশ রাজ্যে রবি শস্যের ফসল কাটার ঋতু (অর্থাৎ শীতকালে) উদযাপন করার জন্য এই নৃত্যশৈলীর উদ্ভব হয়েছিল।

গ্রিদা নৃত্যের পরিধান
---------------------

যেহেতু এই লোকনৃত্যটি পুরুষ এবং মহিলা উভয়ের দ্বারাই পরিবেশিত হয়, তাই পরিধানের পোশাক লিঙ্গ অনুসারে পরিবর্তিত হয়।

পুরুষ নর্তকরা তাদের মস্তকে ময়ূরের পালক এবং অন্যান্য অলঙ্কার দিয়ে সজ্জিত পাগড়ি ধারণ করেন। পাগড়িটি হয় মসলিন অথবা সিল্ক দিয়ে তৈরি হয়। সিল্কের পাগড়ি একটি বিশেষ অনুষ্ঠানের একটি অংশ, সাধারন গ্রিদা পরিবেশনে তারা এগুলি পরিধান করেন না। তাদের পরনে হাঁটু পর্যন্ত ধুতি এবং একটি শার্ট থাকে। পুরুষ নৃত্যশিল্পীরাও ঐতিহ্যবাহী গয়না পরেন। তারা রৌপ্য বা সোনার তৈরি চুড়ি, গলার হার এবং নুপুর পরেন। এছাড়াও, পুরুষ অভিনয়কারীর ডান হাতে একটি বস্তু এবং বাম হাতে একটি রুমাল বা ময়ূরের পালক থাকে।

মহিলা নর্তকীরা একটি হাঁটুর দৈর্ঘ্যের শাড়ি পরেন এবং তাদের চুল পাম এবং অন্যান্য পাতা দিয়ে সজ্জিত থাকে। এর সাথে তারা বিভিন্ন অলঙ্কার পরেন; যেমন গলায় রৌপ্য নির্মিত হার, সোনা বা প্রবাল দিয়ে বানানো গয়না, "হাঁসুলি" নামক একটি রূপার অলঙ্কার, রূপার কানের দুল, রূপার চুড়ি, পায়ের নুপুর এবং "বহুন্তা" নামে পরিচিত একটি বাজুবন্ধ। মহিলা অভিনয়শিল্পীর ডান হাতে একটি থিস্কি বা একটি তালি এবং বাম হাতে রঙিন রুমাল ধরা থাকেন।

নৃত্য পরিবেশনা
--------------

গ্রিদা নৃত্য পরিবেশনা তিনটি পর্বে বিভক্ত,

* সেলা- এই পর্বে ধীর এবং সংযত পদচালনার মাধ্যমে নৃত্য পরিবেশিত হয়।
* সেললারকি- এই পর্বে পদচালনা তুলনামূলকভাবে দ্রুত এবং সংক্ষিপ্ত হয়।
* সেলভাদোনি- এই ধাপে নৃত্যশিল্পীদের পায়ের কাজ অত্যন্ত দ্রুত ও বাঁধাবিহীন হয় এবং নৃত্য পরিবেশন করার সময় তাদের পুরো শরীর গতিশীল হয়।

গ্রিদার তৃতীয় পর্বে নর্তক ও নর্তকীরা উদ্যমী হয়ে ওঠে এবং তারা শক্তিশালী পা ও হাতের নড়াচড়া দিয়ে নাচ শুরু করে।

তথ্যসূত্র
---------

1. ↑  "Grida Dance in India"। *www.india9.com*।
2. 1 2 3 4 5 6 7  "Grida Dance of Madhya Pradesh"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2 3 4 5 6  "GRIDA DANCE – MADHYA PRADESH, INDIA"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ড্যারেন বার ফ্লেচার** (জন্ম ১ ফেব্রুয়ারি ১৯৮৪) একজন স্কটিশ ফুটবল খেলোয়াড় যিনি বর্তমানে প্রিমিয়ার লিগ ক্লাব ম্যানচেস্টার ইউনাইটেডের পক্ষে খেলেন।

ক্যারিয়ার
----------

২০০০ সালের জুলাইতে প্রশিক্ষনার্থী হিসেবে ফ্লেচার ম্যানচেস্টার ইউনাইটেডে যোগ দেন এবং ২০০১ সালের ফেব্রুয়ারিতে পেশাদার ফুটবলার হিসেবে ক্লাবের সাথে চুক্তিবদ্ধ হন। শুরুতে তিনি ডান পার্শ্বীয় মধ্যমাঠের খেলোয়াড় হিসেবে থাকলেও ডেভিড বেকহামের দল ত্যাগের পর তিনি সেই অবস্থানে খেলা শুরু করেন। তার প্রথম কয়েক মৌসুম ইনজুরির কারণে তিনি ঠিকমত খেলতে পারেননি এবং তিনি সেন্ট্রাল মধ্যমাঠের খেলোয়াড় হিসেবে গড়ে ওঠেন।

২০০৩-০৪ মৌসুমে ফ্লেচার ম্যানচেস্টার ইউনাইটেড দলে প্রথম সুযোগ পান এবং কয়েকটি গুরুত্বপূর্ণ খেলায় অংশ নেন। ২০০৪ সালের মে মাসে মিলওয়ালের বিপক্ষে ম্যান ইউর এফএ কাপ জয়ী দলে তিনিও ছিলেন।

ব্যক্তিগত জীবন
--------------

ফ্লেচার সম্প্রতি তার প্রেমিকা হায়লি গ্রিসের গর্ভে যমজ সন্তানের জন্ম দিয়েছেন।

তথ্যসূত্র
---------

1. ↑  "Fletcher is ready to fill Beckham's boots"। ESPN Soccernet। ২৮ জুলাই ২০০০। ৬ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০০৭।
2. ↑  "Man Utd win FA Cup"। BBC Sport website। ২২ মে ২০০৪।

বহিঃসংযোগ
---------

* সকারবেসে ড্যারেন ফ্লেচার (ইংরেজি) উইকিউপাত্তে এটি সম্পাদনা করুন
* BBC Profile  ওয়েব্যাক মেশিনে আর্কাইভকৃত ১৮ আগস্ট ২০০৭ তারিখে
**কামার** একটি প্রাচীন পেশা যার কাজ লোহার জিনিসপত্র তৈরি করা। পেশাগতভাবে গৃহস্থালির কাজে ব্যবহার্য লৌহজাত সামগ্রী তৈরি করেন। অতি প্রাচীনকাল থেকেই হিন্দু সমাজের শূদ্র সস্প্রদায় গ্রামাঞ্চলে কামার পেশায় জড়িত। আগেকার দিনে অধিকাংশ ঘরবাড়ি এবং কৃষি-যন্ত্রপাতি কামারদের দ্বারা তৈরি হতো। তাদের প্রস্ত্ততকৃত গৃহ এবং কৃষি সামগ্রীর  মধ্যে দা, কোদাল, কুড়াল, শাবল, বটি, পেরেক, ছুরি, লাঙলের ফলা, কাস্তে, নিড়ানি, বেদে কাটি, খুন্তি ইত্যাদি উল্লেখযোগ্য।

  

পেশাগতভাবে গৃহস্থালির কাজে ব্যবহার্য লৌহজাত সামগ্রী তৈরি করেন। অতি প্রাচীনকাল থেকেই হিন্দু সমাজের শূদ্র সস্প্রদায় গ্রামাঞ্চলে কামার পেশায় জড়িত। 

 

গ্রামের নির্দিষ্ট পাড়ায় ছিল কামার পাড়া। লোহার কারিগরদের লোহা দিয়ে নানা দ্রব্যসামগ্রী বানানো, লোহা পেটানোর কর্কশ শব্দ, পোড়া গন্ধ, পোড়া লোহা থেকে বিচ্ছুরিত আগুনের স্ফুলিঙ্গই কামার পাড়ার সাধারণ দৃশ্যচ্ছবি। এখন শুধু গ্রামেই নয় শহরেও ছড়িয়ে পড়েছেন তারা। 

নিজ কামারশালায় একজন কামার, ঢাকা, ২০০৯৤
বাংলাদেশের একটি কামারশালায় হাপর

  

দূর অতীতে কৃষিকাজ শুরু হওয়ার সঙ্গে সঙ্গেই বঙ্গভূমিতে কামার পেশার উৎপত্তি ঘটে। হিন্দু সমাজের শূদ্র সস্প্রদায়ের মধ্যে লোহার কারিগর তথা কর্মকার শ্রেণির আবির্ভাব ঘটে। প্রচলিত লোককাহিনী মতে কোনো এক শূদ্র মহিলার সঙ্গে দেবশিল্পী বিশ্বকর্মার প্রণয় থেকে কর্মকার বা কামারের জন্ম হয়। কামারদের চারটি শ্রেণিতে ভাগ করা যায়, যথা বসুন্দরী, রানা, গঙ্গালিরি এবং বাহাল অথবা খোটা। এরা একই শ্রেণিভুক্ত না হলে বৈবাহিক সস্পর্ক স্থাপন করে না। এইচ.এইচ রিসলে-র মতে, পূর্ববাংলায় কামারদের তিনটি সামাজিক শ্রেণি হচ্ছে বুষ্ণপতি, ঢাকাই এবং পশ্চিমা। বুষ্ণপতিরা আবার তিন ভাগে বিভক্ত, যথা নালদিপতি, চৌদ্দসমাজ ও পঞ্চসমাজ। এদের নিজেদের মধ্যে পারস্পরিক বৈবাহিক সস্পর্ক স্থাপনে কোনো বাধা নেই।
বাংলাদেশের অধিকাংশ কামারই বৈষ্ণব কিন্তু অল্পসংখ্যক কামার শাক্ত ধর্মাম্বলম্বী। তাদের প্রিয় দেবতা বিশ্বকর্মা, যাকে ভাদ্র মাসের শেষদিনে  মিষ্টান্ন, চিড়া, গুড়, ফুলফল, চন্দনের রস বা বাটা, গঙ্গাজল, কাপড় ও রৌপ্যালঙ্কার দিয়ে পূজা-অর্চনা করা হয়। একই সময় কামারদের ব্যবহূত যন্ত্রপাতিসমূহকেও উপাসনা করা হয়। মহিলারা অনন্তা, সাবিত্রী, ষষ্ঠী, পঞ্চমী ইত্যাদি ব্রত পালন ও নিস্তারিণী এবং মঙ্গলচন্ডীর কাহিনী পরিবেশন করে। মহিলা ও শিশুরা মিষ্টান্ন, দুধ, ফলমূল ইত্যাদি দিয়ে পূজা-অর্চনা করে। 
গোঁড়া হিন্দু ধর্মাবলম্বীদের মধ্যে শূদ্র সস্প্রদায়ের কামাররা অপেক্ষাকৃত ভাল অবস্থায় রয়েছে। সমাজে তারা অস্পৃশ্য নয়। গ্রামাঞ্চলে তারা তাদের কার্যক্রম, সংস্কৃতি এবং ঐতিহ্য নিয়ে পৃথকভাবে বসবাস করছে। তারা তাদের উৎপাদিত পণ্যসামগ্রী নিয়ে গ্রামের মেলায় অংশগ্রহণ করে। বর্তমানে এ পেশায় অনেক মুসলমানকেও দেখা যায়। অনেক কামার তাদের পছন্দ অনুযায়ী গ্রাম এবং শহর উভয় অঞ্চলে অন্যান্য পেশাও গ্রহণ করে থাকে।

তথ্যসূত্র
---------

কামার-বাংলাপিডিয়া
**কামাখ্যা ঘোষ** ( ১৯১৬ – ১৯ এপ্রিল ১৯৯৭) ছিলেন  ভারতীয় উপমহাদেশের  ব্রিটিশ বিরোধী স্বাধীনতা আন্দোলনের একজন অন্যতম বিপ্লবী এবং বেঙ্গল ভলানটিয়ার্স দলের সদস্য এবং এক জননায়ক। স্বাধীনতা আন্দোলনে মেদিনীপুরের জেলা ম্যাজিস্ট্রেট হত্যা মামলায় অভিযুক্ত হয়ে যাবজ্জীবন দ্বীপান্তরের সাজা প্রাপ্ত হন।

সংক্ষিপ্ত জীবনী
---------------

কামাখ্যা ঘোষের জন্ম মেদিনীপুর শহরে। ছাত্রাবস্থায় তিনি মেদিনীপুরের গুপ্ত বিপ্লবী দলে যোগ দেন।  মেদিনীপুর কলেজে দ্বিতীয় বর্ষের ছাত্র থাকাকালে ১৯৩৩ খ্রিস্টাব্দের ২রা সেপ্টেম্বর মেদিনীপুর জেলা ম্যাজিস্ট্রেট বার্নার্ড ই জে বার্জকে হত্যার অভিযোগে অনেক বিপ্লবীর সঙ্গে গ্রেফতার হন। পুলিশ সুপার থানা হাজতে তার উপর অমানুষিক অত্যাচার চালায়, বিচারপতির রায়ে তা স্বীকার করা হয়েছে।  ১৯৩৪ খ্রিস্টাব্দের ১০ই ফেব্রুয়ারি স্পেশাল ট্রাইবুনালের রায়ে তার এবং আরো ছয় জনের যাবজ্জীবন কারাদন্ডের সাজা হয় এবং আন্দামানে দ্বীপান্তর হয়। ১৯৪৬ খ্রিস্টাব্দে জেল থেকে মুক্তি পাওয়ার পর তিনি কমিউনিস্ট পার্টির সদস্য হন। পার্টি বেআইনি ঘোষিত হবার পর তিনি পুনরায় কারারুদ্ধ হন এবং বিভিন্ন পর্যায়ে তিনি মোট ঊনিশ বৎসর কারাগারে কাটিয়েছেন। কৃষক-শ্রমিক সংগঠনে নেতৃত্ব দেন। ১৯৬৭ খ্রিস্টাব্দ হতে ১৯৯১ খ্রিস্টাব্দ পর্যন্ত তিনি কমিউনিস্ট দলের সদস্য হিসাবে ছয়বার বিধানসভায় নির্বচিত হন। ১৯৬৯ খ্রিস্টাব্দ হতে ১৯৮০ খ্রিস্টাব্দ পর্যন্ত তিনি পার্টির মেদিনীপুর জেলা কমিটির সম্পাদকও ছিলেন। তিনি বিদ্যাসাগর বিশ্ববিদ্যালয় ও মেদিনীপুর কলেজ কমিটির সদস্য ছিলেন।

তথ্যসূত্র
---------

1. 1 2  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি-২০১৯ পৃষ্ঠা ৯১, আইএসবিএন ৯৭৮-৮১-৭৯৫৫-২৯২-৬
2. 1 2 3  "Legacy of Midnapore"। সংগ্রহের তারিখ ২০২২-০১-১৪।
**জনাবাই** ছিলেন ভারতের হিন্দু ঐতিহ্যের একজন মারাঠি ধর্মীয় কবি, যিনি সম্ভবত ১৩ শতকের সপ্তম বা অষ্টম দশকে জন্মগ্রহণ করেছিলেন। ১৩৫০ সালে মারা যান।

জানাবাই ১২৫৮-১৩৫০ সালে মহারাষ্ট্রের গঙ্গাখেদে *রান্ড* এবং *করন্দ* নামে এক দম্পতির জন্মগ্রহণ করেন। বর্ণপ্রথার অধীনে দম্পতি মাতঙ্গদের অন্তর্ভুক্ত ছিল। মা মারা যাওয়ার পর তার বাবা তাকে পন্ধরপুরে নিয়ে যান। তার শৈশবকাল থেকেই, জনাবাই দামাশেতীর বাড়িতে দাসী হিসেবে কাজ করতেন, যিনি *পন্ধরপুরে* থাকতেন এবং যিনি বিশিষ্ট মারাঠি ধর্মীয় কবি নামদেবের পিতা ছিলেন। জনাবই সম্ভবত নামদেবের থেকে একটু বড় ছিলেন এবং বহু বছর ধরে তাঁর কাছে ছিলেন।

বিশেষ করে মারাঠি-ভাষী হিন্দুদের মধ্যে পন্ধরপুরের উচ্চ ধর্মীয় গুরুত্ব রয়েছে। জনবাইয়ের নিয়োগকর্তা, দামশেটি এবং তার স্ত্রী, *গোনাই*, অত্যন্ত ধার্মিক ছিলেন। তার চারপাশের ধর্মীয় পরিবেশের প্রভাব এবং তার সহজাত প্রবণতার কারণে, জনাবাই সর্বদা ভগবান বিঠলের একজন প্রবল ভক্ত ছিলেন। তিনি একজন প্রতিভাবান কবিও ছিলেন। যদিও তার কোন প্রাতিষ্ঠানিক শিক্ষা ছিল না, তিনি *অভঙ্গ (অঙ্গ)* ফর্মের অনেক উচ্চ মানের ধর্মীয় শ্লোক রচনা করেছিলেন। তার কিছু রচনা নামদেবের সাথে সংরক্ষিত ছিল। প্রায় ৩০০টি অভঙ্গের রচয়িতা ঐতিহ্যগতভাবে *জনবাইকে* দায়ী করা হয়। যাইহোক, গবেষকরা বিশ্বাস করেন যে তাদের মধ্যে বেশ কয়েকটি প্রকৃতপক্ষে অন্য কিছু লেখকের রচনা ছিল।

জ্ঞানেশ্বর, নামদেব, একনাথ এবং তুকারামের সাথে, জনাবাই মারাঠি-ভাষী হিন্দুদের মনে একটি শ্রদ্ধেয় স্থান পেয়েছেন যারা বিশেষ করে মহারাষ্ট্রের *ওয়ারাকারি (वारकरी)* সম্প্রদায়ের অন্তর্ভুক্ত। সম্পূর্ণরূপে সাধু হিসাবে বিবেচিত ব্যক্তিদের *সান্ত (संत)* উপাধি প্রদানের ভারতে একটি ঐতিহ্য অনুসারে, জনবাই সহ উপরের সমস্ত ধর্মীয় ব্যক্তিত্বকে সাধারণত মহারাষ্ট্রে এই উপাধিটি দায়ী করা হয়। এইভাবে, জনাবাইকে নিয়মিতভাবে *সন্ত জানাবাই (সন্ত জনবাই)* বলা হয়।

আরও দেখুন
---------

* ওয়ারাকারি
* হিন্দু ধর্মে নারী
* ভক্তি আন্দোলন
* নামদেব
* তুকারাম
* একনাথ

তথ্যসূত্র
---------

1. ↑  Dalbir Bharti (২০০৮)। *Women and the Law*। APH Publishing। পৃষ্ঠা 18।

বহিঃসংযোগ
---------

* জানাবাই: কবিতা ও জীবনী  ওয়েব্যাক মেশিনে আর্কাইভকৃত ৯ ডিসেম্বর ২০০৬ তারিখে

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |